अबी गमिन

अबी गमिन (Abi Gamin) या इबी गमिन (Ibi Gamin) हिमालय के गढ़वाल हिमालय खण्ड में स्थित एक ऊँचा पर्वत है जो कामेट पर्वत की एक सहायक चोटी है। इसका अधिकांश भाग भारत के उत्तराखण्ड राज्य के चमोली ज़िले में है और कुछ उत्तरी अंश तिब्बत के न्गारी विभाग में आता है।Harish Kapadia, Across Peaks and Passes in Garhwal Himalaya, Indus Publishing, 1999, ISBN 81-7387-097-7

 कामेट पर्वत का भाग 
स्थलाकृतिक उदग्रता पर आधारित परिभाषा के अनुसार अगर दो शिखरों के निचले पहाड़ एक दूसरे से जुड़े हो और उनमें से एक अधिक ऊँचाई रखता हो और दूसरे वाले की स्वतंत्र उदग्रता 500 मीटर से कम हो तो दूसरे वाले को पर्वत न मानकर पहले वाले का ही भाग माना जाता है। अबी गमिन की ऊँचाई 7,355 मीटर है, जिस आधार पर वह विश्व का 77वाँ सर्वोच्च पर्वत होता, लेकिन वह कामेट पर्वत से जुड़ा है और उसकी स्वतंत्र उदग्रता केवल 217 मीटर है, यानि उसे कामेट पर्वत का ही भाग माना जाता है।

 इन्हें भी देखें 
 कामेट पर्वत
 विश्व के सर्वोच्च पर्वत

 सन्दर्भ  

श्रेणी:सात हज़ारी
श्रेणी:हिमालय के पर्वत
श्रेणी:उत्तराखण्ड के पर्वत
श्रेणी:तिब्बत के पर्वत